
מדינת ישראל

משרד המשפטים

הממונה על חוק חופש המידע

	ירושלים, ח  אדר א תשע"ו 

	17 פברואר , 2016

	בתשובתך ציין נא:

	תיק מס' ת/ 18


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 20/01/2016
לאחר בירור בקשתך שבנדון הנני להשיבך כדלקמן:
1. ראשית נבהיר כי המערכת בה עושה בית הדין שימוש כיום נועדה לשימושים פנימיים ומשכך אנו מוגבלים ביכולתנו ואיננו יכולים לייצא נתונים מסוימים וכן לבצע פילוח בהתאם לחלק בקשותיכם.
2. במהלך התקופה הנדונה שוחררו 3,671 מוחזקים מבין השוהים שעברו בבתי הדין לביקורת משמורת. בהתאם לבקשתכם, קובץ הנתונים המצורף כולל התייחסות למדינת המוצא של השוהה אשר שוחרר.
3. בקשתכם לקבל את עילת השחרור נדחית מכח סעיף 8(4) לחוק חופש המידע, התנ"ח-1998 (להלן: "החוק") שכן מידע זה אינו מוזן למערכת בתי הדין אולם עילת השחרור מתועדת בפרוטוקול בתי הדין בהם ניתן לצפות באתר האינטרנט של בתי הדין 
4. זהות הדיין מקבל ההחלטה: בקובץ הנתונים המצורף ניתן למצוא שם של דיין לצד כל שוהה ששוחרר, אולם יש לעשות בכך שימוש זהיר. המערכת מסמנת את הדיין האחרון שטיפל בתיק כאחראי עליו, וזאת גם במקרים בהם משרד הפנים הוא שהורה על שחרור השוהה, במקרים של מעבר שוהה ממתקן למתקן ועוד. כמו כן, תאריך הנתונים מבוסס על תאריך הזנת המידע במערכת ולא מצביע בהכרח על תאריך ההוראה על שחרור.

5. שאלת הייצוג: לאור ההגבלות הקיימות במערכות בתי הדין כיום אין ביכולתנו לייצא מספר מדויק אך מהנתונים הקיימים עולה כי כ-12% מבין השוהים ששוחרו יוצגו. יחד עם זאת עדיין עליכם  לדעת כי עניין ה"מיצג" עשוי ובד"כ אף משתנה לאורך חיי התיק. 
6. סעיף 7(ה) לחוק קובע כי המידע יעמוד לרשות המבקש כפי שהוא מצוי בידי הרשות הציבורית. על מנת ללמוד על עילת שחרור השוהה וכן על שאלת ייצוג השוהה, יש לקרוא את הפרוטוקולים הפרטניים או לפנות אל משרד הפנים, בהתאם לצורך. בשל ריבוי תיקי השחרור, אין באפשרות להוציא ידנית את הנתונים הנ"ל בזמן סביר, שכן הדבר ידרוש קריאה של 3,671 תיקים ותיעוד של עילת השחרור וכן מענה לשאלת הייצוג עבור על תיק. וע"כ בקשתכם נדחית מכח סעיף 8(1) לחוק שעניינו הקצאת משאבים בלתי סבירה.
כנגד החלטה זו יש בידכם לעתור לבית המשפט לעניינים מנהליים מכח סעיף 17 לחוק.

7. ההחלטות הניתנות בבית הדין מפורסמות באתר בית הדין, וזאת מלבד החלטות הנוגעות לקורבנות סחר בבני-אדם ועבדות, קטינים וסוגיות הקשורות בענייני ביטחון. משכך דרככם פתוחה אל הפרוטוקולים לשם חילוץ הנתונים הדרושים לכם. 


בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

ת.ד. 2350 ירושלים 9102202 טלפון : 02-5425555  פקס' : 02-6467085

